text: Esbjerg mod Brøndby i pokalturneringen
  07 december 2012 kl. 11.53
  I semifinalerne i pokalturneringen i fodbold skal Esbjerg møde superligaens nedrykningskandidater fra Brøndby, mens AC Horsens kommer til at stå overfor Randers FC.
  Det er resultatet af fredagens lodtrækning.
  Semifinalerne spilles over to kampe, og det er Brøndby og Randers, som har hjemmebane først.
  Brøndby og Esbjerg kæmper for tiden om at undgå nedrykning fra Superligaen, mens Randers og Horsens ligger side og side i Superligaen som henholdsvis nummer seks og syv.
  I kvartfinalen sendte Esbjerg Lyngby fra 1. division ud, mens Brøndby overraskende vandt over FC Københavns forsvarende mestre.
  Horsens besejrede OB og Randers vandt over FC Midtjylland.
  De første kampe i pokalsemifinalerne spilles 10.-11. april, mens returkampene finder sted 24.-25. april.
  Finalen spilles Kristi himmelfartsdag i Parken. Vinderen af pokalturneringen er sikret en plads i Europa League-kvalifikationen.
  